钦定古今图书集成/明伦汇编/氏族典/第375卷 > 《凌迪知万姓统谱》 > 董征
## 钦定古今图书集成/明伦汇编/氏族典/第375卷 > 《凌迪知万姓统谱》 > 董征

按《魏书董征传》：“征字文发，顿丘卫国人也。好古学，遍
受诸经，大义精练。太和末，为四门小学博士。后世宗
诏征教授京兆、清河、广平、汝南四王，特除员外散骑
侍郎。清河王怿为司空司徒，引征为长流参军。怿迁
太尉，征为仓曹参军，出为沛郡太守，加扬烈将军。入
为太尉司马，俄加辅国将军。未几，以本将军除安州”
刺史，入为司农少卿、光禄大夫，加平东将军。寻以老
解职。永熙二年卒。优赠散骑常侍、都督《相殷沧三州》
诸军事、车骑大将军、仪同三司、尚书左仆射、相州刺
史，谥“文烈。”